
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е

ЗАПИСНИК
од Дваесет и шестата седница на Управниот одбор на
Фондот за здравствено осигурување на Република Северна Македонија,
одржана на 8 мај 2026 година со почеток во 12,30 часот 
во просториите на Фондот


Присутни членови на Управниот одбор:
· [bookmark: _Hlk184113351][bookmark: _Hlk100059169]Ирена Петковски - претставник од Министерството за финансии –претседател
· Дритан Даути - претставник од Министерството за здравство – заменик на претседателот; 
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· [bookmark: _Hlk217291470]проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор:
· Бранко Азески – претставник од Сојуз на стопански комори на Македонија – член

[bookmark: _Hlk177543659]Присутни од ФЗОРСМ:
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше претседателката Ирена Петковски. На почетокот утврди дека се присутни  мнозинството од членовите на Управниот одбор, со тоа условите за полноважно работење и одлучување на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

1. Разгледување на листата на пријавени кандидати на конкурсот за  именување на директор на Фондот за здравствено осигурување на Република Северна Македонија;
2. Разгледување на листата на пријавени кандидати на конкурсот за  именување на заменик на директорот на Фондот за здравствено осигурување на Република Северна Македонија.
[bookmark: _Hlk161644419]
Предлогот беше едногаласно усвоен, со што за Дваесет и шестата седница на Управниот одбор на Фондот за здравствено осигурување на Република Северна Македонија едногласно се утврди следниот

Д Н Е В Е Н  Р Е Д

1. Разгледување на листата на пријавени кандидати на конкурсот за  именување на директор на Фондот за здравствено осигурување на Република Северна Македонија;
2. Разгледување на листата на пријавени кандидати на конкурсот за  именување на заменик на директорот на Фондот за здравствено осигурување на Република Северна Македонија.
Потоа се пристапи кон разгледување на точките на дневниот ред.

ТОЧКА 1 - Разгледување на листата на пријавени кандидати на конкурсот за  именување на директор на Фондот за здравствено осигурување на Република Северна Македонија

Во рамките на првата точка од дневниот ред, претседателката Ирена Петковски, како претседател на Комисијата за спроведување на постапката за објавување на конкурсите за именување на директор и на заменик на директорот на Фондот, ги запозна членовите на Управниот одбор дека комисијата пред почетокот на оваа седница одржа состанок. Наведе дека на состанокот беа отворени и разгледани пристигнатите две пријави по јавниот оглас кој беше објавен во дневниот печат на 3 април 2026 година. За отворањето и разгледувањето на пријавите Комисијата состави записник, во кој се забележани документите доставени од кандидатите. Обврска на Управниот одбор е на министерот за здравство да му ја достави листата на пријавени кандидати и поднесената документација од кандидатите, а министерот согласно Законот за здравственото осигурување треба до Владата да достави предлог за именување на директор на Фондот.

По излагањето на претседателката, Управниот одбор едногласно донесе

Заклучок: Листата на кандидати и поднесената документација од кандидатите да се достават на министерот за здравство заради негово постапување согласно законските прописи.

ТОЧКА 2 - Разгледување на листата на пријавени кандидати на конкурсот за  именување на заменик на директорот на Фондот за здравствено осигурување на Република Северна Македонија.

Претседателката Ирена Петковски, како претседател на Комисијата за спроведување на постапката за објавување на конкурсите за именување на директор и на заменик на директорот на Фондот, наведе дека на состанокот на Комисијата беше отворена и разгледана пристигнатата пријава по јавниот оглас кој беше објавен во дневниот печат на 3 април 2026 година. За отворањето и разгледувањето на пријавата Комисијата составила записник, во кој се забележани документите доставени од кандидатот за заменик на директорт на Фондот.  Наведе дека обврска на Управниот одбор е на министерот за здравство да му ја достави листата на пријавени кандидати и поднесената документација од кандидатите, а министерот согласно Законот за здравственото осигурување треба до Владата да достави предлог за именување на заменик на директорот на Фондот.

По излагањето на претседателката, Управниот одбор едногласно донесе

Заклучок: Листата на кандидати и поднесената документација од кандидатот да се достават на министерот за здравство заради негово постапување согласно законските прописи.

Со тоа, дневниот ред беше исцрпен по што претседателката Ирена Петковски во 12,50 часот ја заклучи Дваесет и шестата седница на Управниот одбор на Фондот.

                Записничар,                                                    Управен одбор/Këshilli drejtues
              Мелиха Рахим                                    Заменик на претседателот/Zëvendës Kryetar, 
[bookmark: _Hlk125545888]                                                                        Dritan Dauti

